Rīkojuma projekts 25-TA-2373
Izdrukāts 29.07.2026. 22.54 - 2.0.VK Redakcija
Rīkojuma projekts 25-TA-2373
Izdrukāts 29.07.2026. 22.54 - 2.0.VK Redakcija
Ministru kabineta rīkojums Nr. 758
Rīgā 2025. gada 27. novembrī (prot. Nr. 48 35. §)
Par Latvijas–Lietuvas starpvaldību pārrobežu sadarbības komisijas Latvijas Republikas pārstāvju grupu un darbību
· 1. Saskaņā ar 1999. gada 10. septembrī Panevēžā parakstītā Latvijas Republikas valdības un Lietuvas Republikas valdības līguma par pārrobežu sadarbību 5. pantu apstiprināt darbam Latvijas–Lietuvas starpvaldību pārrobežas sadarbības komisijā Latvijas Republikas pārstāvju grupu šādā sastāvā:              
· 1.1. J. Patmalnieks – Viedās administrācijas un reģionālās attīstības ministrijas parlamentārais sekretārs (pārstāvju grupas vadītājs);             
· 1.2. G. Ansiņš – Kurzemes plānošanas reģiona Attīstības padomes loceklis, Liepājas valstspilsētas domes priekšsēdētājs;
· 1.3. A. Elksniņš – Latgales plānošanas reģiona Attīstības padomes priekšsēdētāja vietnieks, Daugavpils valstspilsētas pašvaldības domes priekšsēdētājs;
· 1.4. L. Līdums – Zemgales plānošanas reģiona Attīstības padomes priekšsēdētājs, Aizkraukles novada domes priekšsēdētājs;
· 1.5. R. Radiņa − Ārlietu ministrijas Baltijas valstu, Ziemeļvalstu un reģionālās sadarbības nodaļas vadītāja;
· 1.6. E. Šimiņa-Neverovska – Satiksmes ministrijas valsts sekretāra vietniece;
· 1.7. G. Švika – Iekšlietu ministrijas Nozares politikas departamenta direktors;
· 1.8. D.Vilsone – Kultūras ministrijas valsts sekretāre.
· 2. Pārstāvju grupas loceklis uz savas prombūtnes laiku nosaka sev aizvietotāju un informē par to Viedās administrācijas un reģionālās attīstības ministriju, tādējādi nodrošinot savas iestādes pārstāvību Latvijas–Lietuvas starpvaldību pārrobežas sadarbības komisijā.
· 3. Noteikt, ka Latvijas–Lietuvas starpvaldību pārrobežas sadarbības komisijas sēdēs ar padomdevēja tiesībām piedalās Latvijas vēstnieks Lietuvā.
· 4. Pārstāvju grupas darbību koordinē Viedās administrācijas un reģionālās attīstības ministrija.
· 5. Saskaņā ar Eiropas Parlamenta un Padomes 2025. gada 7. maija Regulas (ES) 2025/925 par Pierobežas reģionu attīstības un izaugsmes instrumentu (BRIDGEforEU) (turpmāk – regula 2025/925) 6. pantu noteikt, ka Viedās administrācijas un reģionālās attīstības ministrija ir attiecīgā iestāde, kas Latvijā koordinē jautājumus saistībā  ar Latvijas un Lietuvas pārrobežu šķēršļiem.
· 6. Viedās administrācijas un reģionālās attīstības ministrijai sniegt Eiropas Komisijai informāciju saskaņā ar regulas 2025/925 pielikuma 2. iedaļu.
· 7. Atzīt par spēku zaudējušu Ministru kabineta 2020. gada 13. augusta rīkojumu Nr. 434 "Par Latvijas Republikas pārstāvju grupu Latvijas–Lietuvas starpvaldību pārrobežas sadarbības komisijā" (Latvijas Vēstnesis, 2020, 158. nr.; 2021, 210. nr.; 2024, 71. nr.).

